केजरीवाल ने LNJP अस्पताल का किया औचक निरीक्षण, जानीं खामियां
अपने औचक निरीक्षण के दौरान केजरीवाल ने दवाई की उपलब्धतता और सुविधाओं का जायज़ा लिया।
नई दिल्ली (जेएनएन)। दिल्ली में सत्तासीन आम आदमी पार्टी (AAP) सरकार के मुखिया अरविंद केजरीवाल दिल्ली में मिल रही शिकायतों पर खुद संज्ञान ले रहे हैं। इस कड़ी में मंगलवार को मुख्यमंत्री अरविंद केजरीवाल ने लोकनायक जयप्रकाश नारायण (LNJP) अस्पताल का औचक निरीक्षण किया।
अपने औचक निरीक्षण के दौरान केजरीवाल ने दवाई की उपलब्धतता और सुविधाओं का जायज़ा लिया। इस दौरान लोगों ने अपनी शिकायतें भी मुख्यमंत्री के सामने रखीं।
यह भी पढ़ेंः मानहानि केसः 23 अगस्त को कोर्ट में पेश होंगे मुख्यमंत्री अरविंद केजरीवाल
यहां पर याद दिला दें कि मुख्यमंत्री अरविंद केजरीवाल डेंगू के बढ़ते मामलों से परेशान हैं। यही वजह है कि मुख्यमंत्री राजधानी के अस्पतालों का औचक निरीक्षण कर रहे हैं। इस दौरान उन्होंने डेंगू के मरीजों के इलाज में लापरवाही नहीं बरतने और सतर्कता बरतने के निर्देश भी दिए।
जानकारी के मुताबिक, निरीक्षण के दौरान मुख्यमंत्री ने कई वार्डों का दौरा भी किया और वहां खड़े मरीजों और उनके तीमारदारों से मिले और उनसे पूछा की अस्पताल में उन्हें दवा मिल रही है या नहीं।
बताया जा रहा है कि सरकारी अस्पतालों में दवाओं की भारी कमी और बदहाली की शिकायतों और रिपोर्ट आने के बाद मुख्यमंत्री ने खुद निगरानी की कमान संभाली है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva